Demonyo

An demonyo iyo an maraot na sobrenatural na entidad. Sa kasaysayan, an pagtubod sa mga demonyo, o sa mga istorya dapit na mga demonyo, nangyayari sa relihiyon, okultismo, literatura, piksyon, mitolohiya, asin folklore; siring man sa media siring kan komiks, video games, pelikula, asin sa mga serye sa telebisyon.

An pagtubos sa mga demonyo posibleng nagpoon sa panahon kan Paleolitiko, naggamot sa takot kan sangkatawuhan sa dai naaaraman, sa kakaiba asin sa makatakot. A Dictionary of Comparative Religion edited by S.G.F. Brandon 1970 Sa suanoy na Haraning Subangan na mga relihiyon asin sa Abrahamikong relihiyon, kabali an kaamayi kan Hudaismo asin sa suanoy na katahawan na panahon kan Kristianismong demonolohiya, an sarong demonyo pigkokonsiderar na nakakadanyar na ispiritwal na entidad na kun saen iyan nagkakawsa nin demonikong pagsanib, pig-aapod na eksorsismo. Dakulang mga kabtang kan demonolohiya kan Hudaismo, sarong pangenot na impluwensya sa Kristianismo asin sa Islam, naggikan sa huring porma kan Zoroastrianismo, asin ilinipat sa Hudaismo durante kan panahon kan Persyano.Boyce, 1987; Black and Rowley, 1987; Duchesne-Guillemin, 1988.

An orihinal na katagang Suanoy na Griyego na  () dai nagdadara nin negatibong kahulugan, huli ta iyan igwa nin boot sabihon na ispiritu o diosnon na poder. An Griyegong konsepsyon nin sarong  urog na naglalataw sa philosophical works ni Plato, kun saen iyan naglaladawan kan diosnon na inspirasyon ni Socrates.

 Toltolan